ระบบชำระเงิน
การประกาศว่าอาจจะต้องลดการจ่ายไฟฟ้าบางพื้นที่ของกระทรวงพลังงาน ในวันที่ 5 เม.ย. ทำให้เกิดความห่วงใยกับระบบการชำระเงินว่า อาจจะขัดข้องตามไปด้วย
27 ก.พ. 2556

การประกาศว่าอาจจะต้องลดการจ่ายไฟฟ้าบางพื้นที่ของกระทรวงพลังงาน ในวันที่ 5 เม.ย. ทำให้เกิดความห่วงใยกับระบบการชำระเงินว่า อาจจะขัดข้องตามไปด้วย
ระบบการชำระเงิน คือ กระบวนการส่งมอบหรือโอนสื่อการชำระเงินเพื่อชำระราคา มีความสำคัญในฐานะเป็นเครื่องมือที่หล่อลื่นกิจกรรมทางเศรษฐกิจให้ดำเนินไปได้อย่างต่อเนื่อง
ธนาคารแห่งประเทศไทย (ธปท.) ได้พัฒนาระบบการชำระเงินอิเล็กทรอนิกส์โดยนำเทคโนโลยีด้านคอมพิวเตอร์มาใช้เพื่อให้เป็นโครงสร้างพื้นฐานทางการเงิน 
และไม่รู้ว่าระบบการชำระเงินคือ กระบวนการส่งมอบหรือโอนสื่อการชำระเงินเพื่อชำระราคา โดยมีองค์ประกอบที่สำคัญ 3 ส่วน คือ
องค์กรและบุคคล หมายถึง ผู้จ่ายเงิน ผู้รับเงิน และองค์กรที่เป็นตัวกลางใน การชำระเงิน เช่น ธนาคารพาณิชย์ สถาบันการเงิน เป็นต้น
กระบวนการดำเนินการภายใต้กฎหมาย ระเบียบ ข้อตกลง กฎเกณฑ์ ธรรมเนียมปฏิบัติ ที่กำหนดบทบาท หน้าที่ และความสัมพันธ์ระหว่างองค์กรและบุคคลต่าง ๆ รวมถึงกลไกการชำระเงินที่เกี่ยวข้อง
สื่อการชำระเงินประเภทต่าง ๆ เช่น เงินสด ตราสารการเงิน บัตรพลาสติก การโอนเงินทางบัญชี ตลอดจนถึงการชำระเงินด้วยสื่ออิเล็กทรอนิกส์ 
ระบบการชำระเงิน แบ่งได้เป็น 2 ประเภท คือการชำระเงินด้วยเงินสด และชำระด้วยสื่อการชำระเงิน ที่ไม่ใช่เงินสด เช่น เช็ค ดราฟต์ ตั๋วแลกเงิน 
ระบบการชำระเงินอิเล็กทรอนิกส์ที่ ธปท.ดำเนินการได้แก่ 1.ระบบการโอนเงินรายใหญ่ทางอิเล็กทรอนิกส์ หรือ ระบบ BAHTNET 2.ระบบการหักบัญชีเช็คด้วยวิธีอิเล็กทรอนิกส์ หรือ ระบบ ECS 3.ระบบการโอนเงินรายย่อยระหว่างธนาคาร (Media Clearing) ผ่านทาง เอทีเอ็ม เครื่องฝากเงิน เป็นต้น ซึ่งทั้งหมดนี้ล้วนต้องการกระแสไฟฟ้าป้อนอุปกรณ์ต่างๆ ให้ทำงาน